**Iepirkumu paziņojumu TOP dati**

*Infografikas apraksts*

*\_\_\_\_\_\_\_\_\_\_\_*

Infografika par Publisko iepirkumu likuma, Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma un Publiskās un privātās partnerības likuma kārtībā TOPos apkopotiem datiem par pasūtītājiem pēc izsludināto iepirkumu skaita, iepirkuma priekšmetiem, komersantiem un lielākajiem iepirkumiem pēc rezultātu paziņojumos norādītajām daļām un/vai līgumsummām *euro* bez pievienotās vērtības nodokļa (turpmāk – PVN). Dati apkopoti ceturkšņa griezumā. Vizuāli attēloti pieci informatīvi materiāli.

Pirmajā ilustrācijā ir attēlots pasūtītāju TOPs pēc izsludināto iepirkumu skaita. Attēlā apskatāmi dati horizontālās stabiņveida diagrammās, kuras tiek sadalītas pēc iepirkuma veida ar trīs krāsu efektiem: būvdarbi, preces un pakalpojumi. Katram pasūtītājam tiek norādīts izsludināto iepirkumu skaits katrā no iepirkuma veidiem. Attēlā no kreisās puses tiek nosaukti skaita ziņā lielākie iepirkumu veicēji. Zem attēla ir paskaidrojošās norādes pogas katram iepirkuma veidam, kuras var izslēgt, uz tām noklikšķinot, tādējādi interaktīvi mainot stabiņveida diagrammas sadalījumu.

Otrajā ilustrācijā ir attēlots iepirkumu priekšmetu (pēc piemērotajiem iepirkumu vārdnīcas CPV kodiem) TOPs pēc rezultātu paziņojumos norādīto daļu skaita. Attēlā apskatāmi dati lauzītā apļveida diagrammā sadalījumā pa krāsām, norādot katra iepirkuma priekšmeta daļu skaitu. Attēla labajā pusē norādīti šo iepirkumu priekšmetu nosaukumi ar piemēroto CPV kodu sadalījumā pa krāsu pogām, kuras var izslēgt, uz tām noklikšķinot, tādējādi interaktīvi mainot apļveida diagrammas sadalījumu.

Trešajā ilustrācijā ir attēlots iepirkumu priekšmetu (pēc piemērotajiem iepirkumu vārdnīcas CPV kodiem) TOPs pēc rezultātu paziņojumos norādītajām līgumsummām *euro bez* PVN. Attēlā apskatāmi dati horizontālās stabiņveida diagrammās. Attēla kreisajā pusē tiek atspoguļoti iepirkuma priekšmeti ar piemērotajiem CPV kodiem, blakus katrā stabiņā norādot kopējo iepirkuma priekšmeta līgumsummu *euro* bez PVN.

Ceturtajā ilustrācijā ir apvienotas piecas horizontālas stabiņveida diagrammas, kurās attēlots komersantu TOPs katram no iepirkuma priekšmetiem (pēc CPV kodiem, kuri apskatīti iepriekšējos divos attēlos). Uzvarētāji tiek summēti, saskaitot visas rezultātu paziņojumos publicētās daļas. Diagrammas kreisajā pusē norādīti iepirkuma priekšmetu nosaukumi ar piemērotajiem CPV kodiem, blakus norādot, katram iepirkuma priekšmetam, attiecīgos TOP komersantus. Stabiņa diagrammā norādīts rezultātu paziņojumu daļu skaits.

Piektajā ilustrācijā ir attēloti TOP lielākie iepirkumi pēc rezultātu paziņojumos publicētās līgumsummas *euro* bez PVN. Tabulas veida attēlā tiek norādīts iestādes nosaukums, iepirkuma priekšmeta nosaukums un līgumsumma *euro* bez PVN.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2021. gada 1. ceturksnis

Vizualizāciju sagatavoja: Iepirkumu uzraudzības birojs